hotchpotch/miracl-hf-unified huggingface dataset:
Galena (laulaja)
Galina Vitševa Gentševa (, s. 21. toukokuuta 1985), paremmin tunnettu taiteilijanimellä Galena (), on bulgarialainen pop-folk-laulaja.
Alcañiz
__notoc__
Alacañiz on kaupunki Aragonian itsehallintoalueella Espanjassa. Kaupungin asukasluku oli noin 16 000 vuoden 2016 alussa.
Alacañiz sijaitsee Guadalupejoen rannalla. Alfonso I valloitti vuonna 1119 kaupungin takaisin maureilta.
Castillo de los Calatravos on 1100-luvulta peräisin oleva linnoitus Pui Pinosin kukkulalla. Linnan romaanisen kappelin ja tornin seinämaalaukset, muraalit, ovat kiinnostavia. Linnan palatsissa toimii nykyään hotelli (parador). Santa María la Mayor on barokkityylinen katedraalin kokoinen entinen kollegiaattikirkko 1700-luvulta. Kaupungintalo on rakennettu 1500-luvun aragonialaiseen renessanssityyliin.
Lars Lerin
Lars Ivar Lerin (s. 2. huhtikuuta 1954 Munkfors, Ruotsi) on ruotsalainen kuvataiteilija ja kirjailija. Hän on kuvittanut omia matkakuvauksiaan akvarelleilla ja grafiikalla. Hän asuu Hammarössa Karlstadin ulkopuolella. Karlstadissa on hänen tuotantoaan sisältävä taidehalli Lars Lerin konsthall.
Lerin vietti lapsuutensa Munkforsissa Keski-Värmlannissa. Hänen isänsä oli jääpallonpelaaja Jonny Lerin. Hän opiskeli Gerlesborgsskolanissa 1974−1975 ja Valands konsthögskolassa Göteborgissa 1980−1984. Häntä pidetään yhtenä Pohjoismaiden merkittävimmistä akvarellisteista, ja hän on pitänyt omia ja yhteisnäyttelyitä gallerioissa ja museoissa Pohjoismaissa sekä Ranskassa, Saksassa ja Yhdysvalloissa.
Lerin on kirjoittanut useita kuvittamiaan matkakirjoja ja muita kirjoja, joista enimmät hän on julkaissut oman kustantamonsa Syntryckin kautta.
Näyttelyssä Waldemarsuddessa Tukholmassa talvella 2008−2009 vieraili yli 100 000 kävijää.
Lerinin töitä on museoissa ja kuntien ja maakuntien ("landsting") omistuksessa Ruotsissa ja Norjassa.
Lerin oli "sommarpratare" ('kesäpuhuja') Sveriges Radio P1:ssä vuonna 2012, ja vuonna 2015 hänet valittiin "vinterpratareksi". Tammi-helmikuussa 2016 esitti SVT televisiosarjan "Vänligen Lars Lerin", jossa Lerin keskusteli eri ihmisten kanssa siitä, millaisia teitä elämä voi kulkea. Työstään ohjelmasarjassa Lerin sai 2016 televisiopalkinnon Ria "Årets profil". Hän sai Kristallen 2016 -palkinnon vuoden televisiopersoonana
Lerin on ollut vuodesta 2009 naimisissa brasilialaisen tanssijan Manoel "Junior" Marques Lerinin kanssa.
Lerin puhuu avoimesti elämänvaiheestaan, jolloin hän väärinkäytti alkoholia ja tabletteja, mutta pääsi kuitenkin huumeista eroon.
Toukokuussa 2005 avattiin Munkforsin Laxholmenissa pysyvä Lars Lerin -näyttely. Näyttely siirtyi 2011 Sandgrundiin Karlstadiin, jossa vihittiin 2012 uusi museo "Sandgrund Lars Lerin", jonka Lerin perusti yhteistyössä Karlstadin kunnan kanssa. Museossa on esillä muidenkin taiteilijoiden töitä. Lerinin vanhassa näyttelytilassa Laxholmenin kulttuuritalossa Munkforsissa järjestetään näyttelyitä, kuten 2012 "De ovanligas museum".
Dokumenttielokuva "För dig naken", joka on saanut nimensä Lerinin kirjan mukaan, sai ensi-iltansa 2012. Se on hänen kummityttärensä, elokuvaaja Sara Broosin rakkaudentäyteinen muotokuva hänestä, ongelmallisista lapsuusvuosista ja nuoruudesta, huumeongelmineen ja vaikeasta taiteilijaelämästä uuteen alkuun, raittiuteen ja tasapainoiseen yksityiselämään. Elokuvassa hän kohtaa brasilialaismiehen, tanssija Manoel ”Junior” Marquesin, jonka kanssa hänet vihittiin 2009. Seremoniassa vihkijänä toimi poliitikko Margot Wallström.
Darrall Imhoff
Darrall Tucker Imhoff (11. lokakuuta 1938 San Gabriel, Kalifornia – 30. kesäkuuta 2017 Bend, Oregon) oli yhdysvaltalainen koripalloilija. Hän voitti Yhdysvaltain maajoukkuepelaajana olympiakultaa Roomassa 1960, ja kyseinen olympiajoukkue on nimetty Basketball Hall of Fameen. Imhoff voitti NCAA:n mestaruuden vuonna 1959 ja varattiin NBA:han, missä hän pelasi 12 kautta vuosina 1960–1972. Hän pelasi kerran ssa.
Sentterinä pelannut Imhoff pelasi vuodet 1957–1960 yliopistokoripalloa Kalifornian (Berkeley) joukkueessa, joka voitti NCAA:n mestaruuden vuonna 1959. Vuonna 1960 hän kuului olympiakultaa voittaneeseen Yhdysvaltain miesten maajoukkueeseen Roomassa 1960. Vuonna 2010 Imhoff nimettiin osana Yhdysvaltain Rooman 1960 olympiajoukkuetta Basketball Hall of Fameen. New York Knicks varasi Imhoffin NBA:han kolmannella vuorolla. Imhoff aloitti NBA-uransa Knicksissä ja edusti myös viittä muuta NBA-joukkuetta vuosina 1960–1972. Vuonna 1967 Los Angeles Lakersissa pelateessaan hän pelasi ssa. Imhoff pelasi myös 20 minuuttia Wilt Chamberlainia vastaan kuuluisassa ottelussa, jossa tämä teki sata pistettä. Imhoff asettui pelaajauransa jälkeen Oregoniin ja kuoli paikallisessa Bendin kaupungissa sydäninfarktiin 78-vuotiaana 30. kesäkuuta 2017.
Leonid Lentsman
Leonid Lentsman (s. 10. joulukuuta 1915 Simferopol, Krim, Venäjän keisarikunta – 1996 Pietari, Venäjä) oli Viron kommunistisen puolueen toinen sihteeri ja ideologiasihteeri vuosina 1953–1964. Hän kuului ns. venäjänvirolaisiin, jotka tulivat Viroon neuvostovallan mukana.
Virolaissyntyisten vanhempien jälkeläisenä Leonid Lentsman eli nuoruutensa Tverin alueella, jossa hän opiskeli Nevelin maatalousoppilaitoksessa vuoteen 1933 asti. Lentsman opiskeli sen jälkeen Leningradin valtionyliopiston kielitieteellisellä osastolla vuosina 1933–1938. Valmistuttuaan hän siirtyi opettajaksi Murmanskin alueelle aina lokakuuhun 1940 asti, jonka jälkeen hän oli Puna-armeijan riveissä tammikuuhun 1941. Sen jälkeen hän palasi vielä entiseen työpaikkaansa Murmanskiin kesään 1941 asti.
Kesäkuussa 1941 alkaneeseen Suureen isänmaalliseen sotaan Lentsman osallistui Puna-armeijan poliittisena työtekijänä. Ensi vaiheessa hän osallistui politrukkina Karjalan rintaman taisteluihin Louhessa ja myöhemmin muualla Itä-Karjalassa. Sen jälkeen helmikuusta 1942 lähtien Lentsman siirtyi Puna-armeijan 8. virolaiseen jalkaväkiarmeijakuntaan, jossa hän toimi aina sodan päättymiseen asti osallistuen Viron valtaukseen. Sodan aikana vuonna 1942 Lentsman liittyi Neuvostoliiton kommunistiseen puolueeseen.
Neuvostovallan palattua sodan jälkeen Viroon Lentsman siirtyi useiden muiden kaltaistensa eli Neuvostoliitossa kasvaneiden virolaisten jälkeläisenä Neuvosto-Viroon. Hän toimi Viron kommunistisen puolueen osastopäällikkönä vuosina 1947–1950. Vuosina 1950–1951 hän toimi Viron opetusministerinä. Huhtikuusta 1951 alkaen Lentsman vastasi puolueen ideologiasta ideologiasihteerinä, johon liitettin elokuussa 1953 puolueen toisen sihteerin virka., Tässä roolissa hän oli Neuvostoliiton keskusjohdon uskottu ja keskusvallan valvoja Johannes Käbinin toimiessa ensimmäisenä sihteerinä. Ideologiasihteerinä Lentsman aloitti uransa Stalinin ajan lopulla kovan linjan stalinistina ja kävi läpi suojasään ajanjakson.
Tammikuussa 1964 hän siirtyi puolueen sihteeristöön, jossa hän toimi helmikuuhun 1971 asti. Sen jälkeinen virkaura sisälsi tehtävät Neuvosto-Viron ammattiliittojen neuvoston puheenjohtajana vuosina 1971–1982 ja kommunistipuolueen kontrollikomission puheenjohtajana vuosina 1982–1986, jonka jälkeen hän siirtyi eläkkeelle.
Bianca Andreescu
Bianca Andreescu (s. 16. kesäkuuta 2000 Mississauga) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 68 tammikuussa 2019.
Andreescu pelasi Fed Cupissa ensimmäisen kerran vuonna 2017. Andreescu voitti vuonna 2017 sekä Australian avointen että Ranskan avointen tyttöjen nelinpeliturnaukset kanadalaisen Carson Branstinen kanssa. Kesä-heinäkuussa hän eteni karsintojen kautta mukaan Wimbledonin naisten kaksinpelin pääsarjaan. Australian avoimissa 2019 hän eteni naisten kaksinpelissä toiselle kierrokselle.
Longwy
Longwy on kunta Koillis-Ranskassa Meurthe-et-Mosellen departementissa Grand Estin alueella.
Kunnan nähtävyys on 1600-luvulla rakennettu Vaubanin suunnittelema linnoitus. Se kuuluu Unescon maailmanperintöluetteloon osana Vaubanin linnoituksia. Longwy on tunnettu emalin ja fajanssin valmistuksesta.
Madden NFL 17
Madden NFL 17 on EA Tiburonin kehittämä ja EA Sportsin vuonna 2016 julkaisema amerikkalainen jalkapallo -aiheinen urheilupeli. Peli on julkaistu PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvassa esiintyy Rob Gronkowski.
Madden NFL 18
Madden NFL 18 on EA Tiburonin kehittämä EA Sportsin julkaisema vuonna julkaisem amerikkalainen jalkapallo -aiheinen urheilupeli. Peli on julkaistu PlayStation 4:lle ja Xbox Onelle 25. elokuuta. Pelin kansikuvassa esiintyy Tom Brady. Peli on Madden NFL -pelisarjan ensimmäinen, jossa käytetään Frostbite-pelimoottoria.
Anatoli Bulakov
Anatoli Nikolajevitš Bulakov (, 3. helmikuuta 1930 – 1994) oli Neuvostoliittoa edustanut nyrkkeilijä ja olympiamitalisti.
Bulakov voitti 51 kilogramman painoluokassa olympiapronssia Helsingissä 1952. Vuonna 1953 hän voitti EM-pronssia.
NBA 2K13
NBA 2K13 on 2K Sportsin julkaisema urheilupeli, jossa pelataan koripalloa. Kannessa esiintyvät Blake Griffin, Kevin Durant ja Derrick Rose.
Gennadi Garbuzov
Gennadi Varfolomejevitš Garbuzov (, 11. syyskuuta 1930 Moskova, Venäjän SFNT – 21. lokakuuta 2009) oli Neuvostoliittoa edustanut nyrkkeilijä ja olympiamitalisti.
Garbuzov voitti 54 kilogramman painoluokassa olympiapronssia Helsingissä 1952, missä hän hävisi välieräottelunsa Suomen Pentti Hämäläiselle.
NBA 2K14
NBA 2K14 on 2K Sportsin julkaisema urheilupeli, jossa pelataa koripalloa. Kannessa esiintyy LeBron James.
Peli on julkaistu vuonna PlayStation 3:lle, PlayStation 4:lle, Windowsille, Xbox 360:lle ja Xbox Onelle.
NBA 2K15
NBA 2K15 on 2K Sportsin julkaisema urheilupeli, jossa pelataan koripalloa. Kannessa esiintyy Kevin Durant.
Peli on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle.
NBA 2K16
NBA 2K16 on 2K Sportsin julkaisema urheilupeli, jossa pelataan koripalloa. Kannessa esiintyy Stephen Curry.
Peli on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle.
NBA 2K17
NBA 2K17 on 2K Sportsin julkaisema urheilupeli, jossa pelataan koripalloa. Kannessa esiintyy Paul George.
Peli on julkaistu PlayStation 3:lle, PlayStation 4:lle, Windowsille, Xbox 360:lle ja Xbox Onelle.
GP2 Belgian Grand Prix 2009
GP2 Belgian Grand Prix 2009 oli GP2-kauden 2009 kahdeksas osakilpailu, joka ajettiin 29.–30. elokuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa.
Kalaoja (sukunimi)
Kalaoja on suomalainen sukunimi, joka on muun muassa seuraavilla henkilöillä:
NBA 2K11
NBA 2K11 on 2K Sportsin julkaisema urheilupeli, jossa pelataan koripalloa. Kannessa esiintyy Michael Jordan.
NBA 2K10
NBA 2K10 on 2K Sportsin julkaisema urheilupeli, jossa pelataan koripalloa. Kannessa esiintyy Kobe Bryant.
NBA 2K9
NBA 2K9 on 2K Sportsin julkaisema urheilupeli, jossa pelataan koripalloa. Kannessa esiintyy Kevin Garnett.
Peli on julkaistu vuonna PlayStation 2:lle, PlayStation 3:lle, Windowsille ja Xbox 360:lle.
NBA 2K8
NBA 2K8 on 2K Sportsin julkaisema urheilupeli, jossa pelataan koripalloa. Kannessa esiintyy Chris Paul.
NBA 2K7
NBA 2K7 on 2K Sportsin julkaisema urheilupeli, jossa pelataan koripalloa. Kannessa esiintyy Shaquille O’Neal.
NBA 2K6
NBA 2K6 on 2K Sportsin julkaisema urheilupeli, jossa pelataan koripalloa. Kannessa esiintyy Shaquille O’Neal.
GP2 Euroopan Grand Prix 2012
GP2 Euroopan Grand Prix 2012 oli GP2-kauden 2012 kuudes osakilpailu, joka ajettiin 23.–24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Lauantain kilpailun voitti Lotus GP:n Esteban Gutiérrez. Sunnuntain kilpailun voitti Ardenin Luiz Razia.
NBA 2K
NBA 2K on 2K Sportsin julkaisema koripalloaiheinen urheilupelisarja.
Kärlekens kors
Kärlekens kors on Teuvo Tulion nimellä Theodor Tugai vuonna 1946 ohjaama ruotsinkielinen versio elokuvasta "Rakkauden risti". Niissä on osittain eri näyttelijät.
Elokuva perustuu Aleksandr Puškinin novelliin ”Postimestari ja hänen tyttärensä”. Sen ensi-ilta oli 8. maaliskuuta 1946 Elyseessä. Televisiossa se on esitetty 14. helmikuuta 2005 YleTeeman sarjassa Kino Klassikko.
Basketball (kolikkopeli)
Basketball on Taiton vuonna julkaisema kolikkopeli, jota pidetään ensimmäisenä urheilupelinä. Peli on myös ensimmäinen videopeli, joka käyttää sprite-grafiikkaa.
Pohjois-Amerikassa julkaisuun peli lisensointiin Midwaylle, joka julkaisi pelin nimellä TV Basketball.
Pro Evolution Soccer 2016
Pro Evolution Soccer 2016 (eli PES 2016 tai World Soccer:Winning Eleven 2016 vain Aasiassa) on PES Productionsin kehittämä ja Konamin vuonna 2015 julkaisema jalkapalloaiheinen videopeli. Se on Pro Evolution Soccer -pelisarjan viidestoista osa ja on julkaistu Microsoft Windowsille, PlayStation 3:lle, PlayStation 4:lle, Xbox Onelle ja Xbox 360:lle. Pelissä on 12 liigaa, joista osa on lisensoituja. Niiden lisäksi peli sisältää monta lisenssitöntä seurajoukkuetta ja yli 80 maajoukkuetta, joista suurin osa on lisenssittömiä. PES 2016:n pahin kilpailija on edellisten pelien tapaan FIFA 16. Oikeita pelaajia on enemmän kuin edellisissä versioissa.
Pro Evolution Soccer 2017
Pro Evolution Soccer 2017 (eli PES 2017 tai World Soccer:Winning Eleven 2017 vain Aasiassa) on PES Productionsin kehittämä ja Konamin julkaisema jalkapalloaiheinen videopeli ja Pro Evolution Soccer -pelisarjan kuudestoista osa. Peli julkaistiin syyskuussa 2016. PES 2017 on julkaistu Microsoft Windowsille, PlayStation 3:lle, PlayStation 4:lle, Xbox Onelle ja Xbox 360:lle. Osa kilpasarjoista on lisensioituja. Lisäksi peli sisältää paljon ei-lisensioituja seurajoukkueita ja yli 80 maajoukkuetta, joista suurin osa ei ole lisensioituja. PES 2017:n pahin kilpailija on edellisten pelien tapaan FIFA 17. Oikeita pelaajia on enemmän kuin edellisissä versioissa.
Caesar Film
Caesar Film oli Roomassa vuonna 1914 perustettu italialainen elokuvien tuotanto- ja jakeluyhtiö.
Yhtiö sai alkunsa kolmen elokuva-alan yrittäjän, Gualtiero Giominin, Augusto Panellan ja Giuseppe Barattolon yhteenliittymästä vuonna 1913. Seuraavana vuonna se joutui kokonaan Barattolon haltuun ja sai nimen Caesar Film. Yhtiön päätähti oli Francesca Bertini, jolle sittemmin perustettiin oma tuotantonimike Bertini Film. Ohjaajina työskentelivät muun muassa Emilio Ghione, Gustavo Serena, Camillo De Riso, Roberto Roberti, Arrigo Frusta, Giuseppe De Liguoro, Alfredo De Antoni ja Edoardo Bencivenga. Caesar Film oli ensimmäisen maailmansodan aikana yksi Italian menestyksekkäimmistä elokuvayhtiöistä, joka tuotti noin 80 elokuvaa. Vuonna 1918 se joutui taloudellisiin vaikeuksiin ja liittyi seuraavana vuonna Unione cinematografica italianaan. UCI:n kaaduttua yhtiön tuotanto lakkasi 1920-luvun kuluessa.
Caesar Film aloitti toimintansa uudelleen vuonna 1931. Sen ensimmäinen äänielokuva oli Amleto Palermin ohjaama "La vecchia signora". Caesarin oma tuotanto jäi vähäiseksi, mutta Cinesin tulipalon jälkeen vuonna 1935 sen studiolla ryhdyttiin tekemään muiden yhtiöiden elokuvia. Vuonna 1938 tuotantolaitos siirtyi Scalera Filmin ja myöhemmin Titanuksen haltuun. Se purettiin vuonna 1967.
Haukkavuori (täsmennyssivu)
Haukkavuori on useiden mäkien nimi Suomessa:
Suomen ASH
Suomen ASH ry (Action on Smoking and Health) on poliittisesti sitoutumaton, valtakunnallinen kansanterveysjärjestö ja tupakkapolitiikan asiantuntija. Yhdistys edistää tupakka- ja muiden nikotiinituotteiden sekä tupakkatuotteiden kaltaisten tuotteiden käytön loppumista sekä päihteettömyyttä. Tavoitteena on tupakaton ja nikotiiniton Suomi. Suomen ASH ry:n tehtävä on tuoda esiin tupakkatuotteiden ja alkoholin riippuvuutta aiheuttavia ominaisuuksia ja niiden käytöstä aiheutuvia terveyshaittoja.
Suomen ASH vaikuttaa tupakkapolitiikkaan ja lainsäädännön kehittämiseen sekä seuraa asenneilmapiirin muutoksia ja mediaa. Lisäksi järjestö on asiantuntijana mukana erilaisissa työryhmissä ja verkostoissa.
Suomen ASH:n puheenjohtaja syksystä 2016 alkaen on ollut professori, kansanedustaja Pekka Puska. Suomen ASH koordinoi Savuton Suomi 2030 -verkoston toimintaa toimintaa sekä on mukana mm. ehkäisevän päihdetyön järjestöverkostossa ja kansallisessa ehkäisevän päihdetyön ohjausryhmässä sekä lukuisissa kansainvälisissä verkostoissa ja organisaatioissa, mm. Smoke Free Partnership (SFP), European Public Health Alliance (EPHA), INWAT EUROPE -ohjausryhmässä ja Framework Convention Alliancessa.
Suomen ASH:n toiminta rahoittaa Sosiaali- ja terveysministeriö Veikkauksen tuotoilla.
Suomen ASH ry perustettiin vuonna 1989, kun joukko aktiivisia kansalaisia huolestui nuorten tupakoinnin lisääntymisestä. Suomesta puuttui tuolloin tupakkapolitiikkaan keskittyvä järjestö, joita oli ASH-nimellä (Action on Smoking and Health) muutamissa englanninkielisissä maissa. Vaikka ASH-nimellä toimivilla järjestöillä mm. Irlannissa, Englannissa ja Yhdysvalloissa on samankaltaiset toimintaperiaatteet, ne kaikki ovat itsenäisiä järjestöjä, eikä niillä ole yhteistä katto-organisaatiota. Toiminta ja painopisteet vaihtelevat, mutta yhteistä järjestöille on tupakkapoliittinen vaikuttamistyö ja tupakkayritysten markkinoinnin seuraaminen.
Suomen ASH ry:n tehtäväkenttään otettiin myöhemmin mukaan myös alkoholipoliittinen vaikuttaminen, jotta kertynyttä tupakkapolitiikan asiantuntemusta hyödynnettäisiin myös alkoholipolitiikassa. Tupakka- ja alkoholiteollisuuden menettelytavat ovat pitkälti samanlaisia.
Suomen ASH on ollut asiantuntijana mukana edistämässä tupakkalain muutoksia ja uudistuksia. Järjestö on tuonut esiin tupakkayhtiöiden markkinointikeinoja ja tupakkapolitiikan kansainvälistä kehitystä. ASH korostaa edelleen työssään tupakka- ja muiden nikotiinituotteiden käytön terveyshaittoja sekä vastaavasti nostaa esiin savuttomuuden hyötyjä. Lisäksi järjestö osallistuu ehkäisevän päihdetyön verkostotyöhön.
Primo Zeglio
Primo Zeglio (8. heinäkuuta 1906 Buronzo – 6. marraskuuta 1984 Rooma) oli italialainen elokuvaohjaaja ja -käsikirjoittaja.
Zeglio aloitti uransa apulaisohjaajana ja käsikirjoittajana 1930- ja 1940-lukujen vaihteessa. Hänen ensimmäinen itsenäinen ohjaustyönsä oli "Accadde a Damasco" vuonna 1943. Seuraavien kahden vuosikymmenen ajan Zeglio ohjasi ja käsikirjoitti eri tyylilajeja edustavia viihde-elokuvia. Myöhemmin hän toimi taidemaalarina. Zeglio oli naimisissa näyttelijä Paola Barbaran kanssa.
Pro Evolution Soccer 2018
Pro Evolution Soccer 2018 (eli PES 2018 tai World Soccer:Winning Eleven 2018 vain Aasiassa) on PES Productionsin kehittämä ja Konamin julkaisema jalkapalloaiheinen videopeli ja Pro Evolution Soccer -pelisarjan kuudestoista osa. Peli julkaistiin syyskuussa 2017. PES 2018 julkaistaan Microsoft Windowsille, PlayStation 3:lle, PlayStation 4:lle, Xbox Onelle ja Xbox 360:lle. Osa kilpasarjoista on lisensioituja. Lisäksi peli sisältää paljon ei-lisensioituja seurajoukkueita ja yli 80 maajoukkuetta, joista suurin osa ei ole lisensioituja. PES 2018:n pahin kilpailija on edellisten pelien tapaan FIFA 18.
Sergi Arimany
Sergi Arimany Pruenca (s. 31. tammikuuta 1990 Olot, Espanja) on espanjalainen jalkapalloilija. Pelipaikaltaan hän on hyökkääjä. Arimany edustaa Veikkausliigassa pelaavaa Seinäjoen Jalkapallokerhoa.
Arimany pelasi kesään 2015 asti kotimaassaan edustaen Llagosteraa, Olotia, Formenteraa ja Palamósia. Heinäkuussa 2015 hän siirtyi Itävaltaan Erste Ligassa pelaavaan Kapfenberger SV:hen. Siellä Arimany pelasi ensimmäisen sarjaottelunsa 24. heinäkuuta, kun Kapfenberger SV pelasi vieraskentällä maalittoman tasapelin Wacker Innsbruckia vastaan. Ensimmäiset kaksi maaliaan hän teki 4. elokuuta 5–2-kotivoitossa Lieferingistä. Yhteensä Arimany pelasi kauden 2015–2016 syyspuoliskolla 18 sarjaottelua, joissa hän teki yhdeksän maalia.
Kevääksi 2016 Arimany lainattiin Saksaan, 3. Ligassa pelaavaan Energie Cottbusiin, jossa hän teki ensiesiintymisessä sarjassa 31. tammikuuta maalittomassa kotiottelussa Fortuna Kölniä vastaan. Arimany pelasi seurassa seitsemän sarjaottelua tekemättä maalia. Hän palasi Kapfenberger SV:hen syksyksi 2016, muttei onnistunut maalinteossa samassa tahdissa kuin edellisenä syksynä, vaan teki 13 sarjaottelussa yhden maalin. Tammikuussa 2017 Arimany palasi Espanjaan, Segunda División B:ssä pelaavaan Leioaan, jossa hän kevään aikana teki kaksi maalia 11 sarjaottelussa.
Heinäkuussa 2017 Arimany siirtyi Veikkausliigassa pelaavaan Seinäjoen Jalkapallokerhoon.
Savuton Suomi 2030 -verkosto
Savuton Suomi 2030 -verkoston tavoitteena on tupakaton ja nikotiiniton Suomi vuoteen 2030 mennessä. Verkosto pyrkii siihen, että vuonna 2030 korkeintaan viisi prosenttia Suomen työikäisestä väestöstä käyttää tupakkatuotteita tai muita ei-lääkkeellisiä nikotiinituotteita, mikä on myös syksyllä 2016 voimaan tulleen tupakkalain tavoite.
Verkosto pyrkii vahvistamaan myönteistä suhtautumista savuttomuuteen, ehkäisemään nuorten tupakoinnin aloittamista, tukemaan tupakkatuotteiden käytön lopettamista ja vahvistamaan tupakkalain täytäntöönpanoa.
Verkosto mm. koordinoi 31.5. järjestettävää Savuton Suomi -päivää, järjestää seminaareja ja infotilaisuuksia, julkaisee kannanottoja ja ottaa osaa julkiseen keskusteluun. Verkoston toimintaa koordinoi Suomen ASH ry ja sen puheenjohtaja on Helsingin yliopiston professori Kari Reijula.
Verkostossa on mukana 18 toimijaa (v. 2017): Allergia-, Iho- ja Astmaliitto ry, Ehkäisevä päihdetyö EHYT ry, Filha ry, Hengitysliitto ry, HUS Sydän- ja keuhkokeskus HYKS, Kirkkohallitus, Lääkärit tupakkaa vastaan -verkosto (Doctors Against Tobacco DAT), Pohjois-Karjalan kansanterveyden keskus, Savuton kunta -projekti (Savon Sydänpiiri ry), SOSTE Suomen sosiaali- ja terveys ry, Suomalainen Lääkäriseura Duodecim, Suomen ASH ry, Suomen Keuhkolääkäriyhdistys ry, Suomen Sydänliitto ry, Suomen Syöpäyhdistys ry, Suomen terveyttä edistävät sairaalat ja organisaatiot ry STESO, Terveyden ja hyvinvoinnin laitos ja Työterveyslaitos.
Toiminta rahoitetaan sosiaali- ja terveysministeriön Veikkauksen tuotoilla.
Entinen eduskunnan puhemies Paavo Lipponen esitti vuonna 2006 vision savuttomasta Suomesta. Ajatuksen innoittamana joukko terveysalan vaikuttajatahoja lähti viemään näkemystä eteenpäin ja vähitellen mukaan liittyi useita tupakoinnin vähentämistyötä tekeviä organisaatioita. Mukana olevat tahot sitoutuivat toimimaan aktiivisesti, jotta päätöksenteossa tuettaisiin tupakkatuotteiden käytön haittojen ehkäisyä ja loppumista. Vuonna 2008 savuttomuutta edistävät tahot liittyivät yhteen Savuton Suomi 2040 -verkostoksi. Julkaisussa "Tupakkapolitiikan uusi aika" verkoston työryhmä visioi savuttoman Suomen saavuttamista edistäviä toimenpide-ehdotuksia. Työryhmän esittämät toimenpide-ehdotukset pohjustivat myös vuonna 2016 voimaan tullutta tupakkalakia. Työryhmä totesi vuonna 2012, että tavoite savuttomasta Suomesta on saavutettavissa jo vuonna 2030. Tämän vuoksi Savuton Suomi -verkoston nimi muuttui Savuton Suomi 2030 -verkostoksi.
Rautpohja
Rautpohja on pienalue Mäki-Matin kaupunginosassa Jyväskylässä. Se sijaitsee noin 1,5 kilometrin päässä kaupungin keskustasta. Rautpohjan pienalueen pinta-alasta suurin osa teollisuusaluetta, mutta siellä on myös kerrostalokortteleita.
Rautpohjassa sijaitsee vuosina 1938–1940 rakennettu kerrostaloalue, joka kuuluu museoviraston tekemään luetteloon valtakunnallisesti arvokkaista rakennetuista kohteista. Nämä 14 funktionalistista lamellitaloa, johtajan ja insinöörien asuintalot sekä huoltorakennus rakennettiin Valtion tykkitehtaan työläisiä varten. Kerrostaloalueen suunnittelivat Airi Seikkala-Viertokangas ja Märtha Lilius-Tallroth. Rautpohjassa on myös toinen kerrostaloalue, jossa on sekä 1940-luvun loppupuolella että 2010-luvulla valmistuneita kerrostaloja.
Alueella sijaitsevat Moventas-yhtiön tehdas, Metson Rautpohjan tehdas ja Savelan voimalaitos.
José Sá
José Pedro Malheiro de Sá (s. 17. tammikuuta 1993 Braga, Portugali) on portugalilainen jalkapalloilija. Pelipaikaltaan hän on maalivahti. Sá edustaa Primeira Ligassa pelaavaa Portoa.
Nuada
Nuada tai Nuadu eli Nuada Airgetlám (Nuada hopeakäsi) on jumala ja kuningas Irlannin kelttiläisessä mytologiassa. Hän on muun muassa auringon, nuoruuden, kauneuden, runouden, aseiden ja sodankäynnin jumala. Nuada kuului jumalten Tuatha Dé Danann -heimoon, ja hänellä oli voittamaton miekka, yksi Tuatha Dé Danannin neljästä suuresta aarteesta.
Nuada menetti Mag Tuiredin ensimmäisessä taistelussa kätensä ja joutui luopumaan kuninkuudestaan, koska raajarikon ei katsottu sopivan kuninkaaksi. Nuadan tilalle valittiin Bres. Nuadan veli, parantajajumala Dian Cecht, teki veljelleen uuden hopeisen käden. Sillä välin Bresistä oli tullut tyranni, ja hänet ajettiin maanpakoon. Nuada sai Dian Cechtin pojalta Miachilta lihaa ja verta olevan käden ja palasi sen jälkeen kuninkaaksi. Myöhemmin kuoleman jumala Balor tappoi Nuadan.
Peder Severin Krøyer
Peder Severin Krøyer [peːdə seveʁin kʁojə] (23. heinäkuuta 1851 Stavanger, Norja – 21. marraskuuta 1909 Skagen, Tanska) oli tanskalainen taidemaalari joka tunnetaan myös taiteilijanimellä P. S. Krøyer. Eräs Krøyerin tunnetuimpia teoksia on "Kesäilta Skagenin etelärannalla. Anna Ancher ja Marie Krøyer" () vuodelta 1893.
P.S. Krøyer on tunnetuin niin sanotuista Skagenin maalareista (), joka oli joukko pohjoismaalaisia taiteilijoita jotka viettivät aikaansa 1800-luvun lopussa Skagenissa maalaten maisemamuotokuvia. Ryhmään kuuluivat Krøyerin lisäksi muun muassa Holger Drachmann, Laurits Tuxen, Michael Ancher ja Anna Ancher.
Peder Severin Krøyer syntyi Norjan Stavangerissa vuonna 1851, mutta vietti nuoruutensa Tanskassa.
Krøyer opiskeli Tanskan kuninkaallisessa taideakatemiassa vuosina 1864-70 opettajinaan Wilhelm Marstrand ja Frederik Vermehren.
Krøyer meni naimisiin taiteilija Marie Krøyerin (o.s. Triepcken) kanssa vuonna 1889. Hän esiintyy useassa taitelijan maalauksessa.
P.S. Krøyer toimi myös taiteen opettajana Kööpenhaminassa sijaitsevassa vapaassa taidekoulussa nimeltä Kunstnernes Frie Studieskoler, jossa hänen oppilaitaan olivat muun muassa suomalaiset taiteilijat Alfhild Nordlund ja Evert Roos.
Bobby Tarantino
Bobby Tarantino on amerikkalaisen räppärin Logicin neljäs mixtape, joka julkaistiin 1. heinäkuuta 2016 Def Jamin kautta. Logic suuntasi mixtapen erityisesti faneille
Hopea(II)fluoridi
Hopea(II)fluoridi (AgF) on hopea- ja fluoridi-ionien muodostama epäorgaaninen ioniyhdiste. Yhdistettä voidaan käyttää fluoraavana reagenssina.
Hopea(II)fluoridi on sikäli poikkeuksellinen hopeayhdiste, että se on yksi harvoista yhdisteistä, joissa hopean hapetusluku on +II eikä +I. Huoneenlämpötilassa yhdiste on puhtaana väritöntä, mutta epäpuhtauksien vuoksi se on usein ruskeaa tai mustaa. Hopea(II)fluoridi reagoi erittäin voimakkaasti veden kanssa ja liukenee eräisiin orgaanisiin liuottimiin, esimerkiksi kloroformiin ja heksaaniin. Hopea(II)fluoridi reagoi monien hiilivetyjen ja erityisesti halogenoitujen hiilivetyjen kanssa muodostaen fluorattuja johdannaisia. Fluoridi-ionien kanssa hopea(II)fluoridi muodostaa kompleksi-ioneja kuten [AgF] ja [AgF].
Hopea(II)fluoridia voidaan valmistaa kuumentamalla hopeafluoridia tai -kloridia noin 200 °C:seen fluorin läsnä ollessa. Hopea(II)fluoridin tärkein käyttökohde on toimia orgaanisissa synteeseissä fluoraavana reagenssina. Se reagoi kaksois- ja kolmoissidosten kanssa additioreaktiolla ja korvaa halogeeni- tai vetyatomeja orgaanisista yhdisteistä fluorilla. Hiilimonoksidi reagoi hopea(II)fluoridin kanssa muodostaen karbonyylifluoridia. Yhdisteen sisältämä Ag-ioni katalysoi näitä reaktioita. Yhdistettä voidaan käyttää myös hapettimena.
Aengus
Aengus tai Oengus on Irlannin kelttiläisen mytologian rakkauden jumala. Hänet tunnetaan myös nimellä Angus nuori. Aengus kuvataan komeaksi nuorukaiseksi, jonka pään ympärillä lentää neljä lintua. Aengus on Dagdan ja Boannin poika.
Aengus sai oveluudella haltuunsa isänsä Dagdan palatsin. Hän pyysi isältään saada sen itselleen yhdeksi päiväksi ja yhdeksi yöksi. Kelttien näkemyksen mukaan tämä on eräs tapa sanoa "ikuisiksi ajoiksi", ja niin Dagda joutui lähtemään kodistaan. Aenguksen koko nimi on Oengus ma ind Oc, "hän joka yksin on voimakas".
Kerran Aengus näki unta nuoresta neidosta ja rakastui tähän. Aengus pyysi äitiään Boannia etsimään neitoa, mutta vuoden etsinnän jälkeen tätä ei ollut löytynyt. Sitten Dagdakin etsi neitoa vuoden koko Irlannista, mutta ei löytänyt. Lopulta Munsterin kuningas Bov Punainen hälytettiin apuun, ja hän löysi neidon vuoden kuluttua.
Aengus vietiin Dragon's Mouth -järvelle, josta hän löysi 150 neitoa kytkettyinä toisiinsa kultaketjuin. Aengus sai selville, että neidon nimi oli Caer. Marraskuun ensimmäisenä päivänä Caer ja kaikki muut neidot muuttuisivat joutseniksi vuoden ajaksi. Jos Aengus tunnistaisi tytön tämän joutsenhahmossa, hän voisi mennä naimisiin neidon kanssa. Marraskuun ensimmäisenä Aengus meni järvelle, tunnisti neidon ja muuttui itse joutseneksi. Sitten he lensivät yhdessä pois laulaen kaunista laulua, joka nukutti kaikki sen kuulleet uneen kolmeksi päiväksi ja yöksi.
Melissa Reese
Melissa Reese (s. 1. maaliskuuta 1985 Seattle, Washington) on yhdysvaltalainen malli ja muusikko, joka toimii nykyisin Guns N’ Rosesin kosketinsoittajana.
Anatoli Perov
Anatoli Vasiljevitš Perov (, 12. elokuuta 1926 Moskova, Venäjän SFNT – 22. syyskuuta 2001 Moskova, Venäjä) oli Neuvostoliittoa edustanut nyrkkeilijä ja olympiamitalisti.
Perov voitti 81 kilogramman painoluokassa olympiapronssia Helsingissä 1952, joka oli hänen ainoa kansainvälinen turnauksensa. Hän saavutti useita mitaleita Neuvostoliiton-mestaruuskilpailuista.
Boris Tišin
Boris Ivanovitš Tišin (, 2. tammikuuta 1929 – 28. elokuuta 1980) oli Neuvostoliittoa edustanut nyrkkeilijä ja olympiamitalisti.
Tišin voitti 71 kilogramman painoluokassa olympiapronssia Helsingissä 1952. Vuonna 1953 hän voitti EM-pronssia.
Viktor Mednov
Viktor Ivanovitš Mednov (, 21. marraskuuta 1927 Moskova, Venäjän SFNT – 20. kesäkuuta 2009 Moskova, Venäjä) oli Neuvostoliittoa edustanut nyrkkeilijä ja olympiamitalisti.
Mednov saavutti 63,5 kilogramman painoluokassa olympiahopeaa Helsingissä 1952. Hän sai välierissä luovutusvoiton Suomen Erkki Malleniuksen kärsittyä käsivammasta. Loppuottelussa Mednov hävisi Yhdysvaltain Charles Adkinsille.
Sergei Štšerbakov
Sergei Semjonovitš Štšerbakov (, 20. kesäkuuta 1918 Moskova, Neuvosto-Venäjä – 27. tammikuuta 1994) oli Neuvostoliittoa edustanut nyrkkeilijä ja olympiamitalisti.
Štšerbakov saavutti 67 kilogramman painoluokassa olympiahopeaa Helsingissä 1952 hävittyään loppuottelussa Puolan Zygmunt Chychłalle. Vuonna 1953 hän saavutti EM-hopeaa hävittyään jälleen Chychłalle. Štšerbakov voitti useita Neuvostoliiton mestaruuksia.
Dian Cecht
Dian Cécht on jumala Irlannin kelttiläisessä mytologiassa. Hän on jumalten heimon Tuatha Dé Danannin lääkäri ja parantaja. Kun jumalten kuningas Nuada oli menettänyt kätensä Mag Tuiredin ensimmäisessä taistelussa, teki Dian Cécht Nuadalle hopeisen käden, joka toimi kuin oikea käsi. Dian Céchtin poika Miach pystyi kuitenkin antamaan Nuadalle toimivan ihmiskäden. Kateellinen Dian Cécht tappoi poikansa. Dian Cécht väitti kuitenkin surman syyksi sitä, että käden liitos oli tehty epäkunnioittavalla tavalla.
Dian Céchtin sanottiin pystyvän herättämään henkiin kuolettavasti haavoittuneet. Hän oli pyhittänyt Slane-kaivon tätä tarkoitusta varten. Dian Cécht upotti haavoittuneen kaivoon ja veti hänet sitten ylös henkiin vironneena. Tämä saattaa viitata kelttien rituaalisiin kylpyihin tai hukkuttautumisiin.
Dian Cécht on myös Cianin isä, joka puolestaan on Lughin isä.
Jeremy Toljan
Jeremy Toljan (s. 8. elokuuta 1994 Stuttgart, Saksa) on saksalainen jalkapalloilija. Pelipaikaltaan hän on vasen laitapuolustaja. Toljan edustaa Bundesliigassa pelaavaa TSG 1899 Hoffenheimia.
Zygmunt Chychła
Zygmunt Chychła (6. marraskuuta 1926 Gdańsk – 26. syyskuuta 2009 Hampuri, Saksa) oli puolalainen nyrkkeilijä, olympiavoittaja ja Euroopan mestari.
Chychła kilpaili Lontoon kesäolympialaisissa 1948 ja voitti 67 kilogramman painoluokassa Euroopan mestaruuden vuonna 1951. Hän voitti olympiakultaa Helsingissä 1952 voitettuaan loppuottelussa Neuvostoliiton Sergei Štšerbakovin, ja vuonna 1953 hän voitti tuberkuloosia sairastaen Euroopan mestaruuden voitettuaan jälleen loppuottelussa Štšerbakovin. Chychła muutti 1970-luvulla Hampuriin jossa kuoli vuonna 2009.
Jürgen Rooste
Jürgen Rooste (s. 31. heinäkuuta 1979 Tallinna) on virolainen runoilija.
Hän on asunut Suomessa ja johti maaliskuusta 2007 syksyyn 2008 Helsingissä olevaa Viro-instituuttia.
Silas Carson
Silas Carson (s. 1965) on englantilainen näyttelijä. Hänen tunnetuimpia roolejaan ovat jedimestari Ki-Adi-Mundi ja Kauppaliiton varakuningas Nute Gunray Tähtien sota -elokuvien esiosissa. Hän on myös esittänyt Ood-olentojen ääntä useissa Doctor Who -tieteissarjan jaksoissa.
Carson on esiintynyt myös teatterirooleissa, muun muassa National Theatren, Almeida Theatren ja Royal Shakespeare Companyn tuotannoissa. Vuonna 2017 Carson esiintyy Hampstead Theatren sovituksessa Stephen Brownin näytelmästä "Occupational Hazards".
Ofitsialno zabranen
Ofitsialno zabranen () on bulgarialaisen pop-folk-laulaja Galenam kolmas studioalbumi. Sen julkaisi levy-yhtiö Payner vuonna 2010.
GP2 Espanjan Grand Prix 2009
GP2 Espanjan Grand Prix 2009 oli GP2-kauden 2009 ensimmäinen osakilpailu, joka ajettiin 9.–10. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Ville Honkavaara
Otto Wilhelm (Ville) Honkavaara (18. helmikuuta 1880 Rautalampi – 4. maaliskuuta 1951 Vihti) oli suomalainen poliitikko. Honkavaara toimi Maalaisliiton kansanedustajana vuosina 1922–1924 edustaen Viipurin läänin läntistä vaalipiiriä. Honkavaara toimi myös kunnanvaltuutettuna Lemillä ja Heinjoella. Siviiliammatiltaan Honkavaara oli maanviljelijä ja kansakoulunopettaja. Hän valmistui kansakoulunopettajaksi vuonna 1907 Rauman seminaarista. Honkavaaran vanhemmat olivat talollinen Juho Fredrik Harlin ja Anna Maria Vesterinen. Honkavaaran puoliso vuodesta 1934 oli Agnes Eleonora Hamberg.
Lukas Klostermann
Lukas Klostermann (s. 3. kesäkuuta 1996 Herdecke, Saksa) on saksalainen jalkapalloilija. Pelipaikaltaan hän on oikea laitapuolustaja. Klostermann edustaa Bundesliigassa pelaavaa RB Leipzigia.
Herdecke
Herdecke on noin 23 000 asukkaan kunta Saksassa. Se sijaitsee Nordrhein-Westfalenin osavaltiossa, Arnsbergin hallintopiirissä ja Ennepe-Ruhr-Kreisin piirikunnassa.
Ruotsin arkkipiispa Antje Jackelén ja jalkapalloilija Lukas Klostermann ovat syntyneet Herdeckessä. Tennispelaaja Michael Kohlmann sekä jalkapalloilija ja jalkapallovalmentaja Jürgen Klopp asuvat paikkakunnalla.
Isä (vuoden 1912 elokuva)
Isä eli Murhapolttaja () on vuonna 1912 valmistunut italialainen mykkäelokuva. Gino Zaccarian ja Dante Testan ohjaaman draaman pääosaa esittää Ermete Zacconi.
Teollisuusmies Evaristo Marni palkkaa juopon Tonion polttamaan kilpailijansa Andrea Vivantin tehtaan. Vivantia syytetään vakuutuspetoksesta ja hänet tuomitaan elinkautiseen vankeuteen. Syyllisyyttä poteva Marni ottaa Vivantin tyttären Lidian kasvatettavakseen.
Vietettyään 13 vuotta vankilassa Vivanti pakenee päästäkseen näkemään tytärtään. Hän tapaa kapakassa Tonion, joka kiristää Marnia tämän allekirjoittaman kirjelapun avulla. Vivanti saa sen käsiinsä, pääsee selville juonesta ja päättää kostaa Marnille. Nähtyään tyttärensä, joka on rakastunut Marnin poikaan Robertoon, hän luopuu suunnitelmastaan. Sillä välin kirjelapun katoamisen huomannut Tonio tunkeutuu Marnin huvilaan ja sytyttää sen palamaan. Vivanti pelastaa Marnin tulipalosta. Tämä tunnustaa kuolinvuoteellaan syyllisyytensä ja kehottaa Vivantia huolehtimaan tyttärestään ja nyt orvoksi jäävästä Robertosta.
Itala Filmin tuottaman "Isän" on kerrottu perustuvan elokuvan valmistumisvuonna kuolleen August Strindbergin samannimiseen näytelmään. Se oli aikansa tunnetuimpiin teatterinäyttelijöihin kuuluneen Ermete Zacconin ensimmäinen elokuvarooli. Erikoistehosteista vastasi Segundo de Chomón.
"Isä" edustaa varhaista realistista suuntausta italialaisessa elokuvassa. Se esittää yhteiskunnan ongelmien johtuvan taloudellisesta kehityksestä ja nykyajan paheista. Teollisuusmiehen ahneuden ja tekopyhyyden vastakohdaksi asetetaan tavallisten ihmisten moraaliset arvot. Kaupunkiympäristö jakautuu palatseihin ja tehtaisiin ja toisaalta kapakoihin ja slummeihin.
Elokuva oli suuri yleisö- ja arvostelumenestys. Kriitikot kiittivät sitä varsinkin Zacconin inhimillisesti totuudenmukaisesta näyttelijänsuorituksesta ja taidokkaasti toteutetusta tulipalokohtauksesta. Myöhemmän arvion mukaan "Isä" oli tärkeä askel elokuvataiteen kehityksessä, joka osoitti että näyttelijäntyö saattoi itsessään tehdä elokuvasta taideteoksen.
Suomessa "Isää" esitettiin alkuvuodesta 1913 ja uudelleen vuonna 1915. Lehtimainoksen mukaan kyseessä oli mestariteos, ”näytäntökauden valtavin, jännittävin ja surullisin draama”. "Tuulispään" arvostelija kuvaili elokuvaa ”vaikuttavaksi, totuudenmukaiseksi ja mieltäkiinnittäväksi”.
Elokuvasta on säilynyt Jean Desmetin kokoelmaan kuuluva hollanninkielinen värjätty nitraattifilmikopio, joka on restauroitu Alankomaiden elokuvamuseossa. Alkuperäisestä 1034 metrin pituudesta on jäljellä 749 metriä. Restaurointi on nähtävissä Italian kansallisen elokuvamuseon Vimeo-sivustolla.
Kustaa Ruuskanen
Kustaa Ruuskanen (23. maaliskuuta 1881 Rantasalmi – 9. maaliskuuta 1971 Rantasalmi) oli suomalainen poliitikko. Ruuskanen toimi Kansallisen edistyspuolueen kansanedustajana vuosina 1919–1922 edustaen Mikkelin läänin vaalipiiriä. Ruuskanen toimi myös Rantasalmen kunnanvaltuuston puheenjohtajana. Siviiliammatiltaan Ruuskanen oli maanviljelijä ja hän toimi viljelijänä Rantasalmella. Ruuskasen vanhemmat olivat maanviljelijä August Ruuskanen ja Ida Törrönen. Ruuskasen puoliso vuosina 1916–1939 oli Hilja Harmaja sekä vuodesta 1955 Helmi Irene Paananen (e. Niiranen). Ruuskaselle myönnettiin kunnallisneuvoksen arvonimi vuonna 1938.
Moulins-lès-Metz
Moulins-lès-Metz on kunta Koillis-Ranskassa Mosellen departementissa Grand Estin alueella.
Kunnan alueella sijaitsee useita linnoja, joita ovat alkujaan 1300-luvulla rakennettu "Château Fabert", "Château de l'ermitage Saint-Jean" sekä nykyään kaupungintalona toimiva "Château Grignan". Kunnan erikoisin nähtävyys on vanha silta ("Vieux Pont"). Se rakennettiin ylittämään Moseljoki, mutta vuonna 1614 joki muutti uomaansa ja silta jäi kuivalle maalle. Nykyään sillan kaaret ovat puoliksi maahan hautautuneina.
Vahteristonlammit
Vahteristonlammit ovat Kanta-Hämeessä Lopella Topenon kylän lähellä sijaitsevat kaksi lampea.
Suuremman lammen pinta-ala on 5,2 hehtaaria ja se on 300 metriä pitkä ja 200 metriä leveä. Se pohjoispuolella sijaitsee pienempi lampi, joka on yli 150 metriä pitkä ja noin 50 metriä leveä. Suuremman lammen rantaviivan pituus on 950 metriä ja lampien rannat ovat metsämaata, tosin pienemmän lammen ympäristö sijaitsee suolla. Ne ovat autiot eikä niihin tule tietä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Suuremman lammen vedenpinnan korkeus on 130,2 metriä ja pienemmän 129,9 metriä mpy. Lampiin on johdettu useita metsäojia ja ne laskevat koillisessa sijaitsevaan Iso-Lukkariin.
Kurtlammi
Kurtlammi on Kanta-Hämeessä Lopella Topenon kylän lähellä sijaitseva lampi.
Lammen pinta-ala on 3,5 hehtaaria ja se on 400 metriä pitkä ja 150 metriä leveä. Se sijaitsee Kaartjoen varressa tiheästi ojitetun Siilinsuon pohjoisosassa. Sen rantaviivan pituus on 850 metriä ja sen rannat ovat kokonaan suota. Lampi on autio, mutte sen itäpuolella sijaitsee retkeilijöiden nuotiopaikka. Lammelle ei johda tietä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 113,1 metriä mpy. Lampeen on johdettu viisi suon kuivatusojaa, joista osa on kaivettu myös laskemaan Kaartjokeen.
Vuoden 1958 peruskartassa sen nimeksi oli kirjoitettu ”Kiiskilampi” ja siitä virtasi yksi puro ja yksi kaivettu oja Kaartjokeen. Seuraavassa peruskartassa vuodelta 1979 oli lammen nimenä Kurtlammi. Silloin oli myös suo ojitettu tiheästi.
Kaartlammi
Kaartlammi on Kanta-Hämeessä Lopella Topenon kylän lähellä sijaitseva lampi.
Lammen pinta-ala on 24 hehtaaria ja se on 700 metriä pitkä ja 450 metriä leveä. Se sijaitsee Turistonsuolta länteen ja se on keskeltä kapeampi kuin järven päistä, koska järveen laskee Kaartjoki sen keskivaiheille. Sen rantaviivan pituus on 2,6 kilometriä ja sen rannat ovat kokonaan ojitettua suota. Lampi on autio eikä sinne johda maantietä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 114,1 metriä mpy. Lampeen on johdettu yli 20 suo-ojaa ja se on myös Kaartjoen läpivirtausjärvi. Kaartjoki alkaa Kaartjärvestä ja se laskee seitsemän kilometrin päässä Torhoon ja Lairoon.
Vuoden 1855−1856 Kalmbergin kartastossa sen nimi kirjoitettiin ”Karalampi”. Vuoden 1979 peruskartassa se nimi on ollut Kaartlampi ja silloin oli Kaartjoen tulouoma oikastu Riihisalosta tulevalla leveällä ojalla. Vanha uoma luikerteli uuden uoman vierellä seisahtuneena. Suoalue oli ojittamatta, mutta vuoden 1979 kartassa oli koko suo ojitettu.
Ukkoslammi
Ukkoslammi on Kanta-Hämeessä Lopella Räyskälän kylän lähellä sijaitseva lampi.
Lammen pinta-ala on 2,1 hehtaaria ja se on 250 metriä pitkä ja 100 metriä leveä. Se sijaitsee Tammelasta Räyskälään ja siitä kaakkoon päin jatkuvan harjujakson lähiympäristössä Kaartjärven itäpuolella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Lampi sijaitsee omassa painaumassaan, josta on kuitenkin johdettu oja Kaartlammin ympäröivälle ojitetulle suolle. Ukkoslammin rantaviivan pituus on 600 metriä ja sen rannat ovat soistunutta metsämaata. Lammen itärannalle on rakennettu vapaa-ajan asunto, jolle johtaa tiet yhdystieltä 2832.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 114,4 metriä mpy. Lammesta on johdettu suora oja Kaartlammin suolle ja sen kuivatusojia myöten kulkeutuvat myös lammen vedet.
Vasta vuoden 1979 peruskartassa oli lammesta kaivettu oja Kaartlammin suolle kaitettuun ojaverkoston. Lammella sijaitseva mökki on ilmestynyt siihen vasta vuoden 1987 karttaan.
Turisto
Turisto on Kanta-Hämeessä Lopella Topenon kylän lähellä sijaitseva lampi.
Lammen pinta-ala on 1,7 hehtaaria ja se on 200 metriä pitkä ja 150 metriä leveä. Se sijaitsee Turistonsuon pohjoisosassa Kaartjoen ja Leppälammin välissä. Sen rantaviivan pituus on 600 metriä ja sen rannat ovat kokonaan ojitettua suota. Lampi on asumaton ja tietön.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 114,1 metriä mpy. Lampeen on johdettu kuusi Turistonsuon suo-ojaa, joista yksi on Kaartjokeen vievä johto-oja.
Vuoden 1855−1856 Kalmbergin kartastossa lammen nimi kirjoitettiin ”Turisto lampi” ja sen mahdollinen laskuoja laski siinä Kaartlammiin. Vuoden 1958 peruskartassa esitettiin, kuinka pohjoisessa sijatsevasta Leppälammista kaivettiin laskuoja Turiston kautta Kaartjokeen. Tähän johto-ojaan johdettiin pohjoisosan ojituksia. Seuraavassa vuoden 1979 kartassa näkyy, kuinka Turistonsuon ja Kaartlamminsuon ojitustyö on saatettu päätökseen.
Leppälammi (Loppi)
Leppälammi on Kanta-Hämeessä Lopella Topenon kylän lähellä sijaitseva lampi.
Lammen pinta-ala on 40 hehtaaria ja se on 1,0 kilometriä pitkä ja 600 metriä leveä. Se sijaitsee Räyskälän Pernunnummen ympäristössä Kaartjärven itäpuolla, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Lampi on muodostunut suoalueen reunalle, mutta se on pysynyt melko suuren järvenä. Sen rantaviivan pituus on 3,2 kilometriä ja sen rannat ovat itä- ja eteläpuolilla pääosin metsämaata, mutta muualla suota. Sen rannoille on rakennettu yhdeksän vapaa-ajan asuntoa, joille tulee tiet lammen kaakkoispuolelta ohittavalta yhdystieltä 2832.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 114,8 metriä mpy. Lampeen on johdettu yli 20 suo-ojaa. Lounaassa sijaitseva Lahnalammi laskee suo-ojaa myöten Leppälammiin. Vaikka nykyään Leppälammista lähtee suo-ojia eri suuntiin, laskee se vetensä pääasiassa kaakkoon Turiston kautta Kaartjokeen.
Vuoden 1855−1856 Kalmbergin kartastossa lammen nimi kirjoitettiin kuten nykyäänkin ”Leppä lampi”. Sille on merkitty laskuoja Kaartjärveen, mikä voi nykyisten karttojen korkeuskäyrien mukaan olla mahdotonta. Kun vielä lampi on piirretty epätarkasti ja kun vielä vuoden 1958 peruskartassa ei laskuojaa näy, voi tietoon suhtautua epäilevästi. Lammen ensimmäinen laskuoja saattaa olla Turistoon 1950-luvulla kaivettu johto-oja. Lammen ensimmäinen rakennus näkyy tien varressa vuoden 1958 kartassa ja vuosien 1979 ja 1987 kartoissa rakennuksia oli jo neljä.
Lahnalammi (Loppi, Topeno)
Lahnalammi on Kanta-Hämeessä Lopella Topenon kylän lähellä sijaitseva lampi.
Lammen pinta-ala on 1,1 hehtaaria ja se on 200 metriä pitkä ja 100 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Sen rantaviivan pituus on 450 metriä ja sen rannat ovat suota. Lampi on autio, mutta sen lähettyvillä sijaitsee kolme vapaa-ajan asuntoa. Niille tulee tiet yhdystieltä 2832.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 115,6 metriä mpy. Lampeen on johdettu ympäröivältä suolta kuusi ojaa, joista pohjoiseen virtaavat ovat samalla laskuojia. Ne laskevat viereiseen Leppälammiin, jonka vedenpinta on 60 senttimetriä alempana.
Vuoden 1855−1856 Kalmbergin kartastossa lampi on merkitty karttaan nimettömänä. Sen ympäristössä ei ollut asutusta eikä esimerkiksi niittyjä. Vuoden 1958 peruskartassa lampi oli edelleen luonnontilassa, mutta sen eteläpuolelle oli perustettu pieni maatila, jonka peltoja sijaitsi lammen lähettyvillä. Seuraavassa vuoden 1979 kartassa lampea ympäröivä suo oli ojitettu nykytilaansa.
Korvenalustanjärvi
Korvenalustanjärvi on Kanta-Hämeessä Hämeenlinnassa Ahoisten kylän lähellä sijaitseva järvi.
Järven pinta-ala on 25 hehtaaria ja se on 950 metriä pitkä ja 600 metriä leveä. Järvi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa. Harjujakso kulkee järven pohjoispään ylitse länsi-itä-suuntaisena, mutta Kaartjoki virtaa harjuselänteen matalimmasta kohdasta ylitse. Harjujakso kääntyy järven koillispuolella kohti etelää ja ohittaa Kukkolankulman sen itäpuolelta . Sen rantaviivan pituus on 2,4 kilometriä ja sen rannat ovat puoliksi metsämaata ja peltoa. Järvessä on yksi saari Rautasaari, joka sijaitsee luusuan edessä. Järven lähiympäristössä on kolme maatilaa ja rannoilla kuusi vapaa-ajan asuntoa. Niille johtaa tiet yhdystieltä 2871 ja 13643, taikka harjua seuraavalta kylätieltä.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 90,4 metriä mpy. Järveen ei ole johdettu avo-ojia, mutta sen pohjoispäähän laskee Päkinlähteiden luontaiset ojat. Järvi on Kaartjoen läpivirtausjärvi siinä mielessä, että Paloniitunjärven eteläosaan laskee Välijoki, jonka on Kaartjoen yksi osuus, ja Kaartjoki jatkaa Korvenalustanjärven pohjoispäästä matkaansa koilliseen päin. Järvien välillä vesi virtaa Petäjäsniemen vierestä ruohottuneen salmen läpi. Järvillä on sama vedenpinnankorkeus.
Vuoden 1855−1856 Kalmbergin kartastossa oli järven nimi kirjoitettu ”Korvenalustanjärvi”, mutta esimerkiksi vuoden 1961 peruskartassa oli sen nimenä väliaikaisesti ”Korvenalusjärvi”. Järven itärannat olivat niittyinä ja Kaartjoen luusuan luoteispuolella sijaitsi ensimmäiset pellot, jotka eivät vielä silloin kuuluneet Ahoisten kylään. Järven rantojen läheisyydessä ei ollut taloja. Vuoden 1961 peruskartassa viljelyksiä sijaitsi lähes yhtenäisenä vyöhykkeenä järven luoteispuolella ja kaksi peltitilkkua sijaitsi itärannan tuntumassa. Kirvesmäki oli silloin ja on edelleen metsämaata. Järven vaikutuspiirissä oli neljä maatilaa ja yksi vapaa-ajan asunto, vuoden 1979 kartassa kuusi vapaa-ajan asuntoa ja vuoden 1989 kartassa niitä oli seitsemän.
Sekä Paloniitunjärvi että Korvenalustanjärvi kuuluvat samaan Natura 2000-ohjelman suojeluyksikköön. Katso sen tietoja Paloniitunjärvestä.